Τα διαμερίσματα στη Ρώμη είναι γενικώς πολύ ακριβά. Το συγκεκριμένο ήταν συγκριτικά το πιο οικονομικό που βρήκα. Γενικά έμεινα ικανοποιημένη. Είναι ευρύχωρο, ψιλοτάβανο, πάρα πολύ ήσυχο με πολύ καλό στρώμα. Έχει όλα τα απαραίτητα για το μαγείρεμα. Το μόνο παράξενο είναι ότι το υπνοδωμάτιο είναι στην είσοδο και το living room στην πίσω μεριά. Η τοποθεσία είναι πολύ βολική γιατί είναι κοντά σε όλες τις συγκοινωνίες και 20 λεπτά με τα πόδια από το Κολοσσαίο. Γύρω γύρω έχει άπειρα σουπερμάρκετ και όλων των ειδών τα μαγαζιά. Στην περιοχή του Termini υπάρχουν δυστυχώς πολλοί άστεγοι (μετά την πανδημία νομίζω αυξήθηκαν). Αυτό είναι ένα λυπηρό θέαμα αλλά δε θεωρώ ότι υπάρχει κίνδυνος. Εγώ επέστρεφα κάθε βράδυ μετά τα μεσάνυχτα και δεν ένιωσα ποτέ ανασφάλεια. Επίσης στην περιοχή αυτή , όπως και σε όλα τα μητροπολιτικά κέντρα, υπάρχουν πολλά μαγαζιά μεταναστών. ( Αν είσαι ρατσιστής ή φασίστας μπορεί και να μη σε ενθουσιάσει το Termini ) Ο Fabio , ο host, είναι ωραίος τύπος και εξυπηρετικός, ανταποκρίθηκε σε ό,τι ζήτησα. Το αρνητικό που βρήκα σε ολόκληρη τη Ρώμη και όχι μόνο στη συγκεκριμένη περιοχή έιναι ότι είναι βρώμικη και παραμελημένη και τα πεζοδόμια μυρίζουν κάτουρο ! Ωστόσο είναι πανέμορφη.
Εν κατακλείδι, έμεινα πολύ ευχαριστημένη από το apartamento του Fabio και θα ξαναπήγαινα ευχαρίστως .